Les places del Centre Històric acolliran la tercera edició del festival 'Menut Tirant!' els dies 27 i 28 de maig
20 maig 2022

## Les places del Centre Històric acolliran la tercera edició del festival 'Menut Tirant!' els dies 27 i 28 de maig20 maig 2022Última actualització: 23 maig 2022

![](../gestion/img/69cda6a188083e59d20b374eccfa149575033f50fc35df3b38e18a2dac6798a6.JPG)  
  

La regidora d'Educació, **Carmen Fuster**, acompanyada per la regidora d'Infància, **Liduvina Gil,** ha presentat la tercera edició del festival ‘Menut Tirant’, que se celebrarà durant el 27 i 28 de maig en les places del Centre Històric de la ciutat. “La salut mental dels xiquets i xiquetes és molt important. Per això, hem intentat que siguin feliços realitzant les diferents activitats previstes i, d'aquesta manera, s'obliden del complicat entorn que ens envolta”, ha afirmat Fuster.  
  
La programació consta de diversos espectacles i tallers gratuïts que recorreran el barri antic de la ciutat i que han estat dissenyats exclusivament per als més menuts de casa, els qui podran gaudir-los en companyia de familiars o amics. “Gandia és una ciutat cultural, educadora i afectuosa amb la infància. Volem retornar tot l'esforç que fan al llarg del curs amb aquesta divertida celebració”, ha destacat Gil.  
  
El festival, que Fuster ha catalogat com a “positiu i fructífer” per als xiquets i xiquetes, ha estat organitzat pel Consell de la Infància en col·laboració amb els departaments municipals d'Educació, Polítiques Saludables i Política Festiva.

**Programació**:  
Divendres 27 de maig:  
\- Plaça Escola Pia des de les 17:00 fins a les 20:30h: ‘Fireta de Jocs’, per la companyia Circ de Jocs. Oci Urbà.

\- Plaça Tirant a les 17:30h: Espectacle ‘LES TITELLES DEL Tirant lo Blanc’, per Palleter Medieval.  
\- Plaça Jaume I a les 18:00h: Actuació de la Quadrilla Vitamina, de Scura Plats.  
\- Plaça Major a les 19:00h: Espectacle itinerant ‘Le Petit Théatre Ambulant’.  
  
Dissabte 28 de maig:  
\- Plaça Escola Pia des de les 11:00 fins a les 14:00h i de 18:00 a 21:00h: ‘Fireta de Jocs’, por Circ de Jocs. Oci Urbà.  
\- Plaça Escola Pia a les 17:00h: Espectacle ‘About the beat’, amb Cento Carbó i Pere Sirerol.  
\-Plaça del Tirant d'11:00 a 14:00h i de 18:00 a 21:00h: ‘Canicades d’en Joan i Aqüeductes de la Marta’, per la companyia Circ de Jocs.  
\- Plaça Jaume I a les 13:00h: ‘A Xalar!’, espectacle musical amb Trobadorets.  
\- Plaça Jaume I a les 19:00h: Espectacle musical, per Dani Miquel i els MaMeMiMoMúsics.  
\- Plaça Jaume I a les 20:00h: Espectacle ‘The McKENSY’S Clan Band’.  
\- Plaça Major a les 18:00h: Actuació de la Banda Jove Sant Francesc de Borja de Gandia.

[Twittear](https://twitter.com/share)